 O adolescentă a devenit virală după ce s-a luat la trântă cu o ursoaică pentru a-și salva câinii.
O fată de 17 ani "s-a luptat" cu un urs pentru a-și salva câinii. Tânăra a ieșit în grabă din casă și s-a repezit asupra ursului, pe care l-a împins de pe un gard. Animalul s-a dezechilibrat și a alunecat pe partea cealaltă a gardului.
Imaginile cu o adolescentă din California, care s-a năpustit asupra unei ursoaice cu pui, au devenit virale pe rețelele de socializare.Heiley Morinico, în vârstă de 17 ani, nu a ezitat să se ia la trântă cu animalului sălbatic căţărat pe un zid din curtea casei.Camerele de supraveghere au suprins momentul în care ursoaica și puiul ei se cațără pe un zid, după care mai mulți câini încearcă să o atace.Animalul sălbatic a lovit cu laba unul din câini, iar câteva secunde mai târziu, apare adolescenta care împinge ursoaica. Tânăra și-a adunat repede câinii şi s-a întors cu ei în casă.Ulterior, fata a publicat un clip video pe TikTok în care a povestit cum s-a întâmplat totul. Ea spune că a reușit să împingă ursul suficient de tare încât să-l dezechilibreze și s-a ales doar cu un deget luxat.